Oneskorená reakcia na gardasil 9
Dobrý deň, chcem sa opýtať. Bola som očkovaná gardasilom 9 - treťou dávkou, no až po 2 týždňoch sa objavila strašná bolesť ramena, ktorá už 4 dni neustupuje. Je možné, že to vymizne samo, alebo by som mala kontaktovať svoju gynekologičku? Iné ťažkosti nemám. Ďakujem krásne
Dobrý deň,
ďakujeme za Vašu otázku.
Vakcíny podávané injekčne pod kožu alebo do svalu môžu často v priebehu hodín až dní po podaní vyvolať reakcie menšej alebo strednej intenzity, ktoré spontánne v priebehu niekoľkých dní odznievajú. Mierne reakcie v mieste podania zahŕňajú bolesť, opuch (do veľkosti 5 cm), začervenanie. Na ich ošetrenie stačí miestne chladenie.
V prípade, že by ste nepociťovali úľavu po obkladoch, prípadne bolesť nevymizla do 3 dní, obráťte sa na gynekologičku.
Prajem skorú úľavu od ťažkostí.
S pozdravom
PharmDr. Veronika Kiabová